EMLÉKEZTETŐ

A Győr-Moson-Sopron Megyei Mérnöki Kamara Elnökségének 2008.02.18. napján tartott üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara  Hivatali helyisége (III. emelet 317. sz.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirendek megvitatásával folytatódott. A napirendhez tartozó írásos mellékleteket az Elnökség tagjai megkapták. 
Napirendek:

1. Aktuális megyei Mérnöki Kamarai kérdések megbeszélése.

· Tagnyilvántartás

· Diplomatervezési díj

· Szakmai továbbképzési rendezvények

Elnökség

2. Tájékoztató az MMK február 13-i elnökségi üléséről

· Érdekérvényesítési Bizottság Munkaterve

· MÉDI Bizottság Munkaterve

· Történelmi Bizottság Munkaterve,



· Kamarai állásfoglalások előkészítése

· Kamarai korösszetétel





· Független tervellenőrzés, 




Kovács István elnök

3. Tájékoztató a MMK Szervezetfejlesztési tanulmány 2008 koncepciójáról.

Kovács István elnök

4. 2008. májusi Taggyűlés előkészítése

Elnökség

5. Tagfelvételek, engedélyek, fellebbezések.

Dr. Bakos Ágnes titkár

6. Egyebek.

7. Aktuális megyei Mérnöki Kamarai kérdések megbeszélése.

1. Aktuális Megyei Mérnöki Kamarai kérdések megbeszélése.

Tagnyilvántartás

Kovács István:

Tagnyilvántartásunk papír alapon rendezett. A műszaki ellenőrök és a felelős műszaki vezetők elektronikus nyilvántartása még nem rendezett. 2007. december első felében átadtuk az Országos Kamarának a nyilvántartásunkat, ígéretet kaptunk, hogy a mai napon rendben lesz a honlapon a nyilvántartás. Van egy olyan kérés, hogy a díjbefizetésekről jelentést kell adni az Országos Kamarának. Ennek oka, hogy akik 2007. előtt fizettek be utoljára, azok nem kapják meg a Mérnök Újságot. 

Az elmúlt héten részt vettünk egy szoftver ismertetésen, hogy hogyan lehet használni a meglévő szoftverünket. Megfelelőnek találjuk a program működését. Válogatási szempontokra kérnénk javaslatot. 

Bartal György:

Kulcskérdés, hogy milyen az adatfelvitel. Ennek megfelelően mindent ki lehet szűrni.

Diplomatervezési díj

Kovács István:

Az Épületgépész Tagozat kérvényezte, hogy hirdethessenek meg diplomatervezési díjat. Akkor úgy értékeltük, hogy bármelyik tagozatnak jogában áll ezt megtenni. A Megyei Kamara Épületgépész Szakcsoportja 300 EUR-t adományoz egy romániai  egyesületnek, aki ezt az összeget csak erre a díjazásra fordíthatja. 
Szakmai továbbképzési rendezvények

Kovács István:

A Megyei Építész Kamara keresett fel és kérte, hogy rendezzünk meg közösen egy közös, továbbképzési pontot jelentő, ingyenes szakmai továbbképzést. Az első az építési kivitelezési tevékenységről szóló jogszabály ismertetése, a második a hatósági eljárásokról szóló új jogszabályi rendelkezések ismertetése. A teljes szervezés az Építész Kamara feladata. A Mérnöki Kamarára eső bérleti díj 70.000., Ft.
Az Elnökség Határozata:

Egyhangúan elfogadta az Elnökség a közös továbbképzés szervezését és a bérleti díj hozzájárulás összegét. 

Bukovics János: 

Szervez-e a kamara olyan továbbképzést, ami a kötelezőt is magában foglalja?

Kovács István:
A kamarának szándékában áll díjmentesen az internetre tenni. 

Wimmer József:
Az Egyetemnek is szándékában áll szervezni, ez azonban nem ingyenes. 

Szabó Péter:

A kötelező általános emlékezetem szerint ingyenes lesz, a kötelező szakmai nem.

Kovács István: 

Akik nem tudják felmutatni a továbbképzés teljesítésének igazolását, az eljárás a következő lesz. Amennyiben nincs szakmai továbbképzés teljesítésének igazolása, közölni kell a kérelem benyújtásakor, hogy fél év türelmi idő van, addig a továbbképzési kötelezettség teljesítését igazolhatja. 

Tájékoztató az MMK február 13-i elnökségi üléséről
Kovács István:

Az Érdekérvényesítési Bizottság Munkatervét tárgyaltuk, ez képlékeny állapotban van a tavaszi küldöttgyűlésig. 
A MÉDI Bizottság Munkaterve még nincs mellékelve. Ez az Országos Elnökség adminisztrációs hibája volt. A munkaterv a következő: március végéig elkészíti és a választmány elé terjeszti az épületek díjszámítását. Június végéig valamennyi tagozatnak az egyéni díjszámítását és elektronikus anyagát elkészíti. Az építészek díjszámítása az interneten elérhető. Mi hozzáigazítjuk a mérnök kamarai számítást az építészekéhez, de szakmánként átszámítjuk a nehézségi szorzóit. Ebből lesz az épület besorolás és ennek alapján számítjuk az össz tervezési díjat és ennek szakági elosztását. Feladat lesz még az építészekkel való egyeztetés és ha nem lesz közös díjszámítási szabályzat, akkor önállóan tesszük fel az internetre. 
Szalai Kálmán:
Mennyiben tér el a 2004-es számítástól? Nagyon sok olyan munka van, ami nem kötődik komplex épülethez. 
Kovács István:

Építmény díjalapot veszünk. Általában az építész az, aki leszerződik. Ezzel együtt kell élni. Abban is meg kellene állapodni, hogy szakmai etikai bűn, ha az arányokat valaki felborítja. 
Csejtei György: 

Jól értelmezem, hogy ha az Építész Kamarával sikerül megegyezni, egységes számítási kulcs lesz, ha nem sikerül, akkor is lesz egy felosztás. 

Szabó Péter:
Jó lenne megegyezni az Építész Kamarával a tervezési díj szakágankénti megosztásában, ez esetben a képletből számítható lenne a tervezési díj megosztása. 

Történelmi Bizottság Munkaterve
Kovács István:

Az újjáalakult kamara 20 éves évfordulója lesz 2009-ben. A Történelmi Bizottság ennek megfelelően állította össze a munkatervet. 

Kamarai állásfoglalások előkészítése

Kovács István:

A Kamarát többször érte bírálat azért, mert megszólalt, illetve azért, ha nem szólalt meg. A kamarának kötelessége állást foglalni a mérnököket érintő kérdésekben.  

Kamarai korösszetétel





Kovács István:

Egy bizottság vizsgálta a kamara elöregedését. A bizottság néhány jó megállapítást tett és ajánlást fogalmazott meg. Össze kell állítani egy bemutatkozó kiadványt a kamaráról. Információs füzetet kellene összeállítani. Vetített képes előadás, nyílt fórum biztosítása. Kamarai bizottságok fiatalítása.  Olyan embereket célozna meg, akiknek nem kötelező a tagság. 
Csejtei György:

A tagság a kötelezettségeken kívül a legkisebb érdeklődést sem mutatja a kamara irányába. A kamara valamikor alulról szerveződő céh volt, ahova bejutni megtiszteltetés volt, ma ebből kevés maradt. A világ ebben a tekintetben sokat változott. 
Szabó Péter:
Meglévő tagjainkat kellene megbecsülni. 

Koch Péter:
Ezeket az anyagokat magunknak is meg kellene csinálni. Minden ilyen szervezetnél jó, ha van egy ilyen anyag. Nem kötelező kamarai tagnak lenni. 

Független tervellenőrzés
Kovács István:

Az Elnökségi Ülés meghívójához mellékeltük a Szabályzatot. Nagy tudással rendelkezők kell, hogy megkapják ezt a jogosultságot. 
Szabó Péter:

Kérdezem, hogy miért. Az Építész Kamarában mindenki megkapja ezt a jogosultságot, aki korábban vezető tervező volt. 
Bukovics János:

Mi az objektív ismérve annak, hogy ki a kiemelten gyakorlott? Átgondolta-e valaki, hogy ez országosan egységes legyen?
Csejtei György:

Rendeletek tömkelegével próbálnak mindent rendbe rakni, ezért nagy a rendezetlenség. 

Kovács István:

A Kamara megírja azt a pár mondatos típus szövegét, ami azt tartalmazza, hogy objektív okok miatt nem tudjuk a rendeletben foglaltakat teljesíteni. 

Wimmer József: A mérnöki kamarának kellene, hogy legyen olyan érdekérvényesítő képességének, hogy a jogalkotóknál jelezze ezt a tarthatatlan állapotot. 

Csejtei György: 

A megjelent jogszabályokkal kapcsolatban konzultáltunk a Közigazgatási Hivatallal, akik a jogszabályok értelmezésével vannak elfoglalva. 

Koch Péter:

Ne írjunk olyat, hogy objektív ok, amit nem követtünk el, azért ne mi kérjünk elnézést. 

Szabó Péter:

Nálam már többen jelentkeztek, hogy mondjam meg, kivel ellenőriztethetnek. 
Az MMK Szervezetfejlesztési tanulmány 2008 koncepciójáról.

Kovács István:

Kiemelném az anyagból, hogy kérjük az Elnökség tagjait, választott tisztségviselői írják le véleményüket, álláspontjukat, ellenvetésüket és javaslataikat. 

Szabó Péter:

Az anyag az országos szervezetekkel szinte nem is foglalkozik, pedig az országoson akad el minden. 
Kovács István:

Az országos kamara vezetősége már ma korszerűtlen, tehetetlen szervezet. Nem társadalmi munkásokból álló csapatra van szükség, akik meg vannak fizetve, hogy alkalmazotti státuszban végzik a feladatukat.  Profi adminisztrációra van szüksége a kamarának. Ez a felvetés felháborodást okozott. 
Csejtei György:

Nem a szervezettel van a baj, hanem az érdekérvényesítéssel. Ha ez a változás azzal jár, hogy az érdekérvényesítő képesség kedvezően változik, akkor van értelme, ha nem, akkor nincs. Kérdés, hogy mit érhetünk el az új szervezettel.

Szabó Péter:

A fő probléma nem a szervezet. A szervezet nem működik jól, de a problémák nem itt gyökereznek.  
2008. májusi Taggyűlés előkészítése

Kovács István:

2008. Május 21-én tartanánk a taggyűlést és szeretném, ha valaki vállalná az előkészítést. 

Csejtei György:

Szívesen vállalom. 

Kovács István:

Elnöki beszámolót írásban előkészítem. Szükséges lenne a megjelent jogszabályok  részletes ismertetése. 

Bukovics János:
Javasolom, hogy a kamara szervezzen egy tanfolyamot ingyenesen a kötelező továbbképzés biztosítására. 

Tagfelvételek, engedélyek, fellebbezések.

dr. Bakos Ágnes:

9/2008. GYMSMMK (02.18.) Elnökségi határozat
2 fő kérte tagfelvételét

Nedolász Gyula műszaki szakoktató  a Közlekedési és Távközlési Műszaki Főiskolán végzett a Műszaki Tanárképzőn szerzett diplomát.
Horváth Attila környezetmérnök Győrben az Egyetemen szerezte diplomáját. 
10/008. GYMSMMK (02.18.) Elnökségi határozat
Tagsági viszony megszüntetését 3 fő kérte:
Kalmár István, Békefi Árpád és Kaszás Tibor győri lakosok

11/2008. GYMSMMK (02.18.) Elnökségi határozat
A Budapesti Mérnöki Kamarához kérte átjelentését

Szabóné H. Margit lakcímváltozás miatt

12/2008. GYMSMMK (02.18.) Elnökségi határozat
Tervezői korl. eng. hosszabbítást kér 1 fő  

Horváth Norbert üzemmérnök V-korl.

13/2008. GYMSMMK (02.18.) Elnökségi határozat
Tervezői korl.-ból átsorolási kérelmet adott be  1 fő 

Takács János üzemmérnök T-korl.-ból T-T kapott
14/2008. GYMSMMK (02.18.) Elnökségi határozat
Új tervezői engedély. kérelmet adott be 3 fő  

Bunyevácz Róbert üzemmérnök GD-T

Koch Róbert építőmérnök T-T

Dr. Gribovszki Zoltán  erdőmérnök ER-T és VZ-T

15/2008. GYMSMMK (02.18.) Elnökségi határozat
Szakértői jogosultság hosszabbítást kért: 2 fő  

Göde Józsf Sándor  mérnök G-D-36 daruk-emelőszerkezetek

Lengyelné Szabó Margit építőmérnök  VZ-T; VZ-SZ; ÉT-SZ;- SZA-SZ;

16/2008. GYMSMMK (02.18.) Elnökségi határozat
Szakértői jogosultság megadását kérte 3 fő   

Bunyevácz Róbert üzemmérnök GD-SZ

Koch Róbert építőmérnök G-SZ
Dr. Gribovszki Zoltán erdőmérnök ER-SZ; VZ-SZ

17/2008. GYMSMMK (02.18.) Elnökségi határozat
Tervezői eng. hosszabbítást kér:  1 fő  
Czakó János építőmérnök  mérnök VZ-T és T-T 
Az Elnökség egyhangú határozatot hozott a kérelmek teljesítéséről. 

Egyebek:

Kovács István:

Felhívom a figyelmet a május 7-8-9-10-én sorra kerülő szakmai napokra. 

Tájékoztatom az elnökséget, hogy a kamara hét fős oktatási bizottságot akar felállítani és Neiger Róbertet javasoljuk a részvételre. 
- kmf. -


  / Dr. Bakos Ágnes/





   / Kovács István /

